CELEX: 52021PC0483
Language: lt
Date: 2021-08-19
Title: Pasiūlymas EUROPOS PARLAMENTO IR TARYBOS DIREKTYVA dėl pavojingų krovinių vežimo keliais vienodų tikrinimo procedūrų (kodifikuota redakcija)

EUROPOS KOMISIJA
            Briuselis, 2021 08 19
            COM(2021) 483 final
            2021/0275(COD)
            Pasiūlymas
            EUROPOS PARLAMENTO IR TARYBOS DIREKTYVA 
            dėl pavojingų krovinių vežimo keliais vienodų tikrinimo procedūrų (kodifikuota redakcija)
            (Tekstas svarbus EEE)
            
               
         
         
            
               AIŠKINAMASIS MEMORANDUMAS
            
            
               1.Žmonių Europos kontekste Komisija didelį dėmesį skiria tam, kad Sąjungos teisė būtų paprastesnė ir aiškesnė siekiant, kad ji taptų suprantamesnė ir prieinamesnė piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.
            
            
               Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.
            
            
               Dėl šios priežasties siekiant, kad teisė būtų aiški ir skaidri, svarbu kodifikuoti taisykles, kurios buvo dažnai keičiamos.
            
            
               2.1987 m. balandžio 1 d. Komisija nusprendė
                  1
               , kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog jų nuostatos būtų aiškios ir lengvai suprantamos.
            
            
               3.Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose
                  2
               , pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.
            
            
               Kodifikavimas turi būti vykdomas laikantis įprastos Sąjungos teisės aktų priėmimo tvarkos.
            
            
               1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.
            
            
               4.Šiuo pasiūlymu siekiama kodifikuoti 1995 m. spalio 6 d. Tarybos direktyvą 95/50/EB dėl pavojingų krovinių vežimo keliais vienodų tikrinimo procedūrų
                  3
               . Nauja direktyva pakeis įvairius aktus, kurių nuostatos buvo į ją įtrauktos
                  4
               ; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus.
            
            
               5.Pasiūlymas dėl kodifikuoto teisės akto buvo parengtas remiantis preliminariu Direktyvos 95/50/EB ir ją iš dalies keičiančių teisės aktų konsoliduotu tekstu, kurį 24 oficialiomis kalbomis parengė Europos Sąjungos leidinių biuras naudodamas duomenų apdorojimo sistemą. Kadangi straipsniams suteikiami nauji numeriai, kodifikuotos direktyvos V priede nurodomas buvusių ir naujų straipsnių numerių atitikimas.
            
            
            
               🡻 95/50/EB (pritaikytas)
            
            
               2021/0275 (COD)
            
            
               Pasiūlymas
            
            
               EUROPOS PARLAMENTO IR TARYBOS DIREKTYVA
            
            
               dėl pavojingų krovinių vežimo keliais vienodų tikrinimo procedūrų (kodifikuota redakcija)
            
            
               (Tekstas svarbus EEE)
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į ⌦ Sutartį dėl Europos Sąjungos veikimo ⌫, ypač į jos ⌦ 91 ⌫ straipsnį,
            
         
         
            
               atsižvelgdami į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdami į Europos ekonomikos ir socialinių reikalų komiteto nuomonę
                  5
               ,
            
            
               atsižvelgdami į Regionų komiteto nuomonę
                  6
               ,
            
            
               laikydamiesi įprastos teisėkūros procedūros,
            
            
               kadangi:
            
            
            
               🡻 
            
            
               (1)Tarybos direktyva 95/50/EB
                  7
                buvo keletą kartų iš esmės keičiama
                  8
               . Dėl aiškumo ir racionalumo ta direktyva turėtų būti kodifikuota;
            
            
            
               🡻 95/50/EB 2 konstatuojamoji dalis (pritaikytas)
            
            
               (2)pavojingų krovinių vežimo keliais tikrinimas ⌦ turėtų būti ⌫ atliekamas pagal Europos Parlamento ir Tarybos reglamentą (EB) Nr. ⌦ 1100/2008 ⌫
                  9
                ir Tarybos reglamentą (EEB) Nr. 3912/92
                  10
               ;
            
            
            
               
                  🡻 95/50/EB 3 konstatuojamoji dalis (pritaikytas)
               
            
            
               (3)atitinkamos tikrinimo procedūros ir ⌦ tos ⌫ rūšies transporto ⌦ terminų apibrėžtys turėtų užtikrinti ⌫, kad būtų galima ⌦ efektyviai ⌫ tikrinti ⌦ Europos Parlamento ir Tarybos Direktyvoje 2008/68/EB
                  11
                ⌫ nustatytų saugos standartų laikymąsi;
            
            
            
               🡻 95/50/EB 4 konstatuojamoji dalis
            
            
               (4)valstybės narės turėtų užtikrinti deramo lygio tų transporto priemonių tikrinimą visoje savo teritorijoje, tuo pat metu pagal galimybę vengdamos tokių patikrinimų daugėjimo;
            
            
            
               🡻 95/50/EB 6 konstatuojamoji dalis (pritaikytas)
            
         
         
            
               (5)patikrinimai turėtų būti atliekami pagal sąrašą, sudarytą iš bendrų punktų, taikomų ⌦ pavojingų krovinių ⌫ vežimui visoje ⌦ Sąjungoje ⌫;
            
            
            
               🡻 95/50/EB 7 konstatuojamoji dalis (pritaikytas)
            
            
               (6)būtina ⌦ nustatyti ⌫ pažeidimų, kuriuos visos valstybės narės laiko pakankamai rimtais, sąrašą, pagal kurį aptariamoms transporto priemonėms, atsižvelgiant į aplinkybes arba saugos reikalavimus, būtų taikomos atitinkamos priemonės, prireikus įskaitant draudimą toms transporto priemonėms įvažiuoti į ⌦ Sąjungą ⌫;
            
            
            
               🡻 95/50/EB 8 konstatuojamoji dalis (pritaikytas)
            
            
               (7)norint ⌦ užtikrinti ⌫ pavojingų krovinių vežimo keliais saugos reikalavimų laikymąsi, būtina priimti nuostatą dėl patikrinimų, kurie būtų atliekami įmonėse kaip prevencinė priemonė, arba užregistravus pavojingų krovinių vežimo įstatymų pažeidimus kelyje;
            
            
            
               🡻 95/50/EB 9 konstatuojamoji dalis
            
            
               (8)minėti patikrinimai turėtų būti taikomi visoms pavojingų krovinių siuntoms, kurios visiškai arba iš dalies vežamos keliais valstybių narių teritorijoje, neatsižvelgiant į krovinio išvežimo arba pristatymo vietą ar į šalį, kurioje transporto priemonė yra registruota;
            
            
            
               🡻 95/50/EB 10 konstatuojamoji dalis (pritaikytas)
            
            
               (9)rimtų arba pasikartojančių pažeidimų atveju iš valstybės narės, kurioje yra registruota transporto priemonė, arba kurioje yra įsisteigusi įmonė, kompetentingų institucijų gali būti pareikalauta imtis atitinkamų priemonių, ir minėtos institucijos turėtų informuoti ⌦ prašančią ⌫ valstybę narę apie visas taikytas paskesnes priemones;
            
            
            
               🡻 95/50/EB 11 konstatuojamoji dalis
            
            
               (10)šios direktyvos taikymą reikėtų stebėti vadovaujantis ataskaita, kurią turi pateikti Komisija;
            
            
            
               🡻 2019/1243 1 str. ir IX priedo (1) punkto, įžanginiai žodžiai (pritaikytas)
            
            
               (11)siekiant ⌦ šią ⌫ Direktyvą suderinti su mokslo ir technikos pažanga, pagal ⌦ Sutarties dėl Europos Sąjungos veikimo ⌫ 290 straipsnį Komisijai turėtų būti deleguoti įgaliojimai priimti aktus, kuriais iš dalies keičiami I, II ir III priedai, visų pirma siekiant atsižvelgti į Direktyvos 2008/68/EB dalinius pakeitimus. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros
                  12
                nustatytais principais. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;
            
            
         
         
            
               🡻 95/50/EB 5 konstatuojamoji dalis (pritaikytas)
            
            
               (12)⌦ kadangi šios direktyvos tikslo nustatyti aukštą pavojingų krovinių gabenimo saugumo lygį valstybės narės negali deramai pasiekti, o dėl veiksmo masto arba poveikio to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytiems tikslams pasiekti; ⌫
            
            
            
               🡻 
            
            
               (13)ši direktyva neturėtų daryti poveikio valstybių narių pareigoms, susijusioms su direktyvų, nurodytų IV priedo B dalyje, perkėlimo į nacionalinę teisę terminais,
            
            
            
               🡻 95/50/EB (pritaikytas)
            
            
               PRIĖMĖ ŠIĄ DIREKTYVĄ:
            
            
               1 straipsnis
            
            
               1. Ši direktyva taikoma valstybių narių atliekamiems transporto priemonių, vežančių pavojingus krovinius keliais, per jų teritoriją arba įvažiuojančių į jų teritoriją iš trečiosios šalies, patikrinimams.
            
            
               Ši direktyva netaikoma pavojingų krovinių vežimui transporto priemonėmis, kurios priklauso ginkluotosioms pajėgoms arba už kurias ginkluotosios pajėgos atsako.
            
            
               2. Deramai atsižvelgiant į ⌦ Sąjungos teisę ⌫, ši direktyva neturi įtakos valstybių narių teisei tikrinti nacionalinį ir tarptautinį pavojingų krovinių vežimą per savo teritorijas transporto priemonėmis, kurioms ši direktyva netaikoma.
            
            
               2 straipsnis
            
            
               Šioje direktyvoje ⌦ vartojamų terminų apibrėžtys ⌫:
            
            
               a)„transporto priemonė“ — bet kuri sukomplektuota arba nesukomplektuota motorinė transporto priemonė, skirta naudoti kelyje, kuri turi ne mažiau kaip keturis ratus, ir kurios didžiausias konstrukcinis greitis didesnis kaip 25 km/h, su priekabomis, išskyrus bėgines transporto priemones, žemės ūkyje ir miškininkystėje naudojamus traktorius ir visus mobilius mechanizmus;
            
            
               b)„pavojingi kroviniai“ — pavojingi kroviniai, ⌦ apibrėžti Sutarties dėl pavojingų krovinių tarptautinio vežimo keliais (ADR), sudarytos 1957 m. rugsėjo 30 d. Ženevoje, 1 straipsnio b punkte ir tos sutarties A ir B prieduose, kaip nurodyta Direktyvos 2008/68/EB I priedo I.1 skirsnyje ⌫;
            
            
               c)„vežimas“ — bet kuri kelių transporto operacija, atliekama transporto priemone visiškai arba iš dalies viešaisiais keliais valstybės narės teritorijoje, įskaitant krovinių, kuriems taikoma Direktyva ⌦ 2008/68/EB ⌫ pakrovimą ir iškrovimą, nepažeidžiant valstybių narių įstatymų dėl atsakomybės už tokias operacijas nuostatų;
            
            
               d)„įmonė“ — pelno siekiantis arba nesiekiantis fizinis ar juridinis asmuo, juridinio asmens statuso neturinti pelno siekianti arba nesiekianti asmenų asociacija ar grupė ir bet kuri ⌦ viešosios ⌫ valdžios institucijai pavaldi įstaiga, pati turinti juridinio asmens statusą arba priklausanti nuo minėtą statusą turinčios institucijos, kuri veža, pakrauna arba iškrauna pavojingus krovinius arba pasirūpina jų vežimu, ir kuri kaip dalį vežimo operacijos krovinius laikinai sandėliuoja, surenka, pakuoja arba paskirsto, ir veikia ⌦ Sąjungos ⌫ teritorijoje;
            
            
               e)„patikrinimas“ — patikrinimas, kontrolė, apžiūra, patikra arba formalumas, kurį kompetentingos institucijos atlieka dėl pavojingų krovinių vežimo saugos priežasčių.
            
            
               3 straipsnis
            
         
         
            
               Valstybės narės užtikrina, kad ⌦ reprezentatyvi ⌫ dalis keliais vežamų pavojingų krovinių siuntų bus patikrinta pagal šios direktyvos reikalavimus, siekiant nustatyti ar laikomasi pavojingų krovinių vežimo keliais taisyklių.
            
            
               Pirmiau minėti patikrinimai atliekami valstybės narės teritorijoje pagal Reglamento (EB) Nr. ⌦ 1100/2008 ⌫ 3 straipsnį ir Reglamento (EEB) Nr. 3912/92 1 straipsnį.
            
            
               4 straipsnis
            
            
               1. Šioje direktyvoje nustatytus patikrinimus valstybės narės atlieka pagal I priede pateiktą kontrolės lapą. ⌦ To ⌫ kontrolės lapo arba ⌦ tikrinimą atlikusios institucijos išduotos ⌫ pažymos, kurioje nurodomas tikrinimo rezultatas, kopija išduodama atitinkamos transporto priemonės vairuotojui ir pateikiama pareikalavus, kad, esant galimybei, būtų galima supaprastinti paskesnius patikrinimus arba jų išvengti.
            
            
               Pirma pastraipa nepažeidžia valstybių narių teisės vykdyti konkrečias priemones, susijusias su išsamiais patikrinimais.
            
            
               2. Patikrinimai yra atsitiktiniai ir atliekami kuo didesnėje kelių tinklo dalyje.
            
            
               3. Patikrinimams būtina parinkti tokias vietas, kuriose saugos reikalavimų neatitinkančias transporto priemones būtų galima sutvarkyti, arba, jeigu patikrinimą atliekanti institucija mano, kad to reikia, ji gali sulaikyti minėtas transporto priemones kelyje arba tam tikslui ⌦ tos institucijos nurodytoje ⌫ vietoje, nesukeldama pavojaus saugai.
            
            
               4. Prireikus ir jeigu tai nekelia pavojaus saugai, gali būti imami vežamų krovinių mėginiai, tiriami kompetentingų institucijų patvirtintose laboratorijose.
            
            
               5. Patikrinimai neturi užtrukti per ilgai.
            
            
               5 straipsnis
            
            
               Be kitų galimų nuobaudų, nustačius vieną arba daugiau transporto priemonių padarytų pavojingų krovinių vežimo taisyklių pažeidimų, ypač II priede išvardytų pažeidimų, galima jas sulaikyti kelyje arba tam tikslui ⌦ tikrinimą atlikusios institucijos nurodytoje ⌫ vietoje ir pareikalauti, kad minėtos transporto priemonės būtų sutvarkytos prieš tęsiant kelionę, arba taikyti kitas deramas priemones, atsižvelgiant į aplinkybes arba saugos reikalavimus, prireikus įskaitant draudimą minėtoms priemonėms įvažiuoti į ⌦ Sąjungą ⌫.
            
            
               6 straipsnis
            
            
               1. Patikrinimai taip pat gali būti atliekami įmonių patalpose kaip prevencinė priemonė, arba užregistravus kelyje pavojingų krovinių vežimo saugai pavojų keliančius pažeidimus.
            
            
               Tokių patikrinimų tikslas yra užtikrinti, kad pavojingų krovinių vežimo keliais saugos sąlygos atitiktų susijusius įstatymus.
            
            
               2. Nustačius vieną arba daugiau pavojingų krovinių vežimo keliais pažeidimų, ypač II priede išvardytų pažeidimų, jie turi būti pašalinti prieš išvežant krovinį iš įmonės, arba jų atžvilgiu turi būti taikomos kitos deramos priemonės.
            
            
               7 straipsnis
            
            
               1. Valstybės narės padeda viena kitai tinkamai įgyvendinti šią direktyvą.
            
            
               2. Apie rimtus arba pakartotinius pažeidimus, keliančius pavojų pavojingų krovinių vežimo, kurį vykdo ⌦ kitoje valstybėje narėje įregistruota ⌫ transporto priemonė arba ⌦ kitoje valstybėje narėje įsteigta ⌫ įmonė, saugai, būtina pranešti valstybės narės, kurioje transporto priemonė yra registruota arba kurioje yra įsisteigusi įmonė, kompetentingoms institucijoms.
            
            
               Valstybės narės, kurioje buvo užregistruoti rimti arba pasikartojantys pažeidimai, kompetentingos institucijos gali pareikalauti, kad valstybės narės, kurioje yra registruota transporto priemonė arba kurioje yra įsisteigusi įmonė, kompetentingos institucijos pažeidėjui arba pažeidėjams taikytų atitinkamas priemones.
            
            
               Pastarosios kompetentingos institucijos praneša valstybės narės, kurioje buvo užregistruoti pažeidimai, kompetentingoms institucijoms apie visas vežėjui arba įmonei taikytas priemones.
            
         
         
            
               8 straipsnis
            
            
               Jeigu kelyje atlikto kitoje valstybėje narėje registruotos transporto priemonės patikrinimo išvados duoda pagrindo manyti, jog buvo padaryta rimtų arba pakartotinių pažeidimų, kurių atliekant minėtą patikrinimą nepavyko nustatyti dėl reikiamų duomenų trūkumo, susijusių valstybių narių kompetentingos institucijos padeda viena kitai išsiaiškinti padėtį.
            
            
               Jeigu tuo tikslu kompetentinga valstybė narė atlieka patikrinimą susijusioje įmonėje, kitos susijusios valstybės narės informuojamos apie minėto patikrinimo rezultatus.
            
            
               9 straipsnis
            
            
               1. Kiekviena valstybė narė ⌦ už ⌫ kiekvienus kalendorinius metus, praėjus ne daugiau kaip dvylikai mėnesių po atitinkamų metų pabaigos, išsiunčia Komisijai ataskaitą, parengtą pagal III priede pateiktą ⌦ standartinės formos ⌫ pavyzdį, apie ⌦ Direktyvos 95/50/EB ir ⌫ šios direktyvos taikymą, įtraukdama toliau išvardytus duomenis:
            
            
               a)esant galimybei, nustatytą arba apskaičiuotą keliais vežamų pavojingų krovinių kiekį (tonomis arba tonomis/kilometrais);
            
            
               b)atliktų patikrinimų skaičių;
            
            
               c)patikrintų transporto priemonių skaičių pagal registracijos vietą (transporto priemonės įregistruotos savo šalyje, kitose valstybėse narėse arba trečiosiose šalyse);
            
            
               d)užregistruotų pažeidimų skaičių ir rūšis ⌦ pagal rizikos kategoriją ⌫;
            
            
               e)taikytų nuobaudų rūšis ir skaičių.
            
            
               2. Pirmą kartą 1999 metais ir po to ne rečiau kaip kas treji metai Komisija siunčia Europos Parlamentui ir Tarybai ataskaitą apie ⌦ Direktyvos 95/50/EB ir ⌫ šios direktyvos taikymą valstybėse narėse, nurodydama 1 dalyje išvardytus duomenis.
            
            
            
               🡻 2019/1243 1 str. ir IX priedo (1) punkto (1) papunktis (pritaikytas)
            
            
               10 straipsnis
            
            
               Komisijai pagal 11 straipsnį suteikiami įgaliojimai priimti deleguotuosius aktus, kuriais iš dalies keičiami I, II ir III priedai, siekiant juos suderinti su mokslo ir technikos pažanga šios direktyvos taikymo srityse, visų pirma siekiant atsižvelgti į Direktyvos 2008/68/EB dalinius pakeitimus.
            
            
            
               🡻 2019/1243 1 str. ir IX priedo (1) punkto (2) papunktis (pritaikytas)
            
            
               11 straipsnis
            
            
               1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.
            
            
               2. 10 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2019 m. liepos 26 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Deleguotieji įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.
            
         
         
            
               3. Europos Parlamentas arba Taryba gali bet kada atšaukti 10 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.
            
            
               4. Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.
            
            
               5. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.
            
            
               6. Pagal 10 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.
            
            
            
               🡻 95/50/EB
            
            
               12 straipsnis
            
            
               Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
            
            
            
               🡻 
            
            
               13 straipsnis
            
            
               Direktyva 95/50/EB su pakeitimais, padarytais aktais, nurodytais IV priedo A dalyje, panaikinama, nedarant poveikio valstybių narių pareigoms, susijusioms su direktyvų, nurodytų IV priedo B dalyje, perkėlimo į nacionalinę teisę terminais.
            
            
               Nuorodos į panaikintą direktyvą laikomos nuorodomis į šią direktyvą, ir skaitomos pagal V priede pateiktą atitikties lentelę.
            
            
            
               🡻 95/50/EB (pritaikytas)
            
            
               14 straipsnis
            
            
               Ši direktyva įsigalioja ⌦ dvidešimtą dieną po ⌫ jos paskelbimo Europos Sąjungos oficialiajame leidinyje.
            
            
               15 straipsnis
            
            
               Ši direktyva skirta valstybėms narėms.
            
            
               Priimta Briuselyje
            
         
         
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  
                        COM(87) 868 PV.
               
               
                  
                     (2)
                  
                        Žr. Išvadų 3 priedo A dalį.
               
               
                  
                     (3)
                  
                        Įtraukta į 2021 m. teisės aktų leidybos programą.
               
               
                  
                     (4)
                  
                        Žr. šio pasiūlymo IV priedo A dalį.
               
               
                  
                     (5)
                  
                        OJ C [...], [...], p. [...].
               
               
                  
                     (6)
                  
                        OJ C [...], [...], p. [...].
               
               
                  
                     (7)
                  
                        1995 m. spalio 6 d. Tarybos direktyva 95/50/EB dėl pavojingų krovinių vežimo keliais vienodų tikrinimo procedūrų (OL L 249, 1995 10 17, p. 35).
               
               
                  
                     (8)
                  
                        Žr. IV priedo A dalį.
               
               
                  
                     (9)
                  
                        2008 m. spalio 22 d. Europos Parlamento ir Tarybos reglamentas (EB) Nr. 1100/2008 dėl kontrolės, atliekamos valstybių narių pasienyje kelių ir vidaus vandenų transporto srityje, panaikinimo (OL L 304, 2008 11 14, p. 63).
               
               
                  
                     (10)
                  
                        1992 m. gruodžio 17 d. Tarybos reglamentas (EEB) Nr. 3912/92 dėl kelių ir vidaus vandenų transporto kontrolės, kuri Bendrijoje atliekama trečiojoje šalyje registruotoms arba išleistoms į apyvartą transporto priemonėms (OL L 395, 1992 12 31, p. 6).
               
               
                  
                     (11)
                  
                        2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių vežimo vidaus keliais (OL L 260, 2008 9 30, p. 13).
               
               
                  
                     (12)
                  
                        OL L 123, 2016 5 12, p. 1.
               
            
      
    ---documentbreak--- 
      
         
               EUROPOS KOMISIJA
            Briuselis, 2021 08 19
            COM(2021) 483 final
            PRIEDAI 
            Pasiūlymas
            EUROPOS PARLAMENTO IR TARYBOS DIREKTYVA
            dėl pavojingų krovinių vežimo keliais vienodų tikrinimo procedūrų (kodifikuota redakcija)
            
               
         
         
            
            
               🡻 2004/112/EB 1 str. ir I priedas (pritaikytas)
            
            
               I PRIEDAS
            
            
               Kontrolės lapas
            
            
               ⌦ (nurodytas 4 straipsnyje) ⌫
            
            
               
                  
            
            
               
                  
            
            
               _____________
            
            
            
               🡻 2004/112/EB 1 str. ir II priedas (pritaikytas)
            
            
               II PRIEDAS
            
            
               Pažeidimai
            
            
               Šioje direktyvoje pateikiamas neišsamus sąrašas, kuriame pagal tris rizikos kategorijas (didžiausios rizikos kategorija yra I kategorija) yra sugrupuoti pažeidimais laikomi atvejai.
            
            
               Atitinkamą rizikos kategoriją savo nuožiūra turi nustatyti patikrinimą kelyje atliekanti (-is) vykdymo užtikrinimo institucija (pareigūnas), atsižvelgdama (-as) į konkrečias aplinkybes.
            
            
               Į rizikos kategorijas neįtraukti pažeidimai klasifikuojami pagal kategorijų aprašymus.
            
            
               Jei vienam transporto vienetui nustatomi keli pažeidimai, ataskaitoje (⌦ pagal ⌫ III priede ⌦ pateiktą standartinės formos pavyzdį ⌫) pažymima tiktai didžiausios rizikos kategorija (kaip nurodyta I priedo 39 punkte).
            
            
               1.I rizikos kategorija
            
            
               Jei dėl atitinkamų ADR nuostatų nesilaikymo atsiranda didelė mirties, rimto asmens sužeidimo arba ⌦ didelės ⌫ žalos aplinkai rizika, dėl tokių pažeidimų paprastai imamasi skubių ir tinkamų taisomųjų priemonių, įskaitant transporto priemonės sustabdymą.
            
            
               Pažeidimais laikomi šie atvejai:
            
         
         
            
               1)pavojingi kroviniai neleidžiami vežti;
            
            
               2)pavojingų medžiagų tekėjimas;
            
            
               3)kroviniai vežami uždraustomis arba netinkamomis transporto priemonėmis;
            
            
               4)kroviniai vežami palaidai struktūriškai nepatvariame konteineryje;
            
            
               5)kroviniai vežami atitinkamo tinkamumo sertifikato neturinčia transporto priemone;
            
            
               6)transporto priemonė nebeatitinka patvirtintų standartų ir kelia tiesioginį pavojų (kitais atvejais priskiriama II rizikos kategorijai);
            
            
               7)naudojama nepatvirtinta pakuotė;
            
            
               8)pakuotė neatitinka taikomų pakavimo instrukcijų;
            
            
               9)nesilaikoma specialiųjų mišrios pakuotės nuostatų;
            
            
               10)nesilaikoma krovinio tvirtinimo ir sukrovimo taisyklių;
            
            
               11)nesilaikoma mišraus pakuočių pakrovimo taisyklių;
            
            
               12)nesilaikoma nuostatų dėl leistinų cisternų arba pakuočių užpildymo laipsnių;
            
            
               13)nesilaikoma nuostatų, ribojančių vieno transporto vieneto gabenamus kiekius;
            
            
               14)pavojingi kroviniai vežami be jokios nuorodos į jų gabenimą (pavyzdžiui, dokumentų, atitinkamo pakuočių žymėjimo ir ženklinimo, transporto priemonės pavojaus identifikavimo ir žymėjimo);
            
            
               15)kroviniai vežami be transporto priemonės pavojaus identifikavimo ženklų ir žymių;
            
            
               16)nepateikiama su vežama medžiaga susijusi informacija, kuri leistų nustatyti I rizikos kategorijos pažeidimą (pavyzdžiui, JT numeris, deramas vežimo pavadinimas, pakuotės grupė);
            
            
               17)vairuotojas neturi galiojančio profesinio pasirengimo pažymėjimo;
            
            
               18)⌦ naudojama ugnis ⌫ arba naudojamas neapsaugotas apšvietimas;
            
            
               19)nesilaikoma draudimo rūkyti.
            
            
               2.II rizikos kategorija
            
         
         
            
               Kai dėl atitinkamų ADR nuostatų nesilaikymo atsiranda asmens sužeidimo arba žalos aplinkai rizika, dėl tokių pažeidimų paprastai imamasi atitinkamų taisomųjų priemonių, įskaitant, jei įmanoma ir reikia, taisomuosius veiksmus kontrolės vietoje, kurie vėliausiai įgyvendinami užbaigus krovinio vežimą.
            
            
               Pažeidimais laikomi šie atvejai:
            
            
               1)transporto vienetą sudaro daugiau kaip viena priekaba/puspriekabė;
            
            
               2)transporto priemonė nebeatitinka patvirtintų standartų, tačiau nekelia tiesioginio pavojaus;
            
            
               3)transporto priemonėje nėra reikalaujamų veikiančių gesintuvų; gesintuvas gali būti pripažintas veikiančiu, jeigu ant jo nėra tik numatytos plombos ir (arba) nurodytos galiojimo datos; tačiau ši nuostata netaikoma, jei yra matoma, kad gesintuvas nėra veikiantis, pavyzdžiui, gesintuvo manometro parodymas yra 0;
            
            
               4)transporto priemonėje nėra ADR arba raštiškose instrukcijose nurodytos įrangos;
            
            
               5)nesilaikoma pakuočių, IBC konteinerių arba didžiųjų pakuočių bandymo ir patikrinimo datų ir šių pakuočių panaudojimo laikotarpių;
            
            
               6)vežami paketai su pažeista pakuote, IBC konteineriais arba didžiosiomis pakuotėmis arba pažeistos neišvalytos tuščios pakuotės;
            
            
               7)supakuotos prekės vežamos struktūriškai nepatvariame konteineryje;
            
            
               8)cisternos/konteinerinės cisternos (įskaitant tuščias ir neišvalytas) netinkamai uždarytos;
            
            
               9)vežama mišri pakuotė, kurios išorinis įpakavimas nėra tinkamai paruoštas;
            
            
               10)netinkamas ženklinimas, žymėjimas arba pavojaus identifikavimas;
            
            
               11)nėra ADR atitinkančių raštiškų instrukcijų arba raštiškos instrukcijos neatitinka vežamo krovinio;
            
            
               12)transporto priemonė netinkamai prižiūrima arba ⌦ netinkamai ⌫ paliekama stovėjimo vietoje.
            
            
               3.III rizikos kategorija
            
            
               Kai dėl atitinkamų nuostatų nesilaikymo atsiranda nedidelė asmens sužeidimo arba žalos aplinkai rizika, o atitinkamų taisomųjų priemonių nebūtina imtis vežimo metu, nes neatitikimus galima sureguliuoti įmonėje vėliau.
            
            
               Nuostatų nesilaikymu laikomi šie atvejai:
            
            
               1)pavojų identifikuojančių ženklų arba žymų dydis, arba raidžių, skaičių ar simbolių dydis ant pavojų identifikuojančių ženklų arba žymų neatitinka nuostatų;
            
            
               2)transporto dokumentuose nėra kitos negu I rizikos kategorijos 16 punkte numatytos informacijos;
            
            
               3)transporto priemonėje nėra vairuotojo profesinio pasirengimo pažymėjimo, tačiau esama įrodymų, kad vairuotojas jį turi.
            
         
         
            
               _____________
            
            
            
               🡻 2004/112/EB 1 str. ir III priedas
            
            
               III PRIEDAS
            
            
               Standartinės ataskaitos apie pažeidimus ir nuobaudas, kuri turi būti išsiųsta Komisijai, formos pavyzdys
            
            
               
                  
            
            
               _____________
            
            
            
               🡹 
            
            
               IV PRIEDAS
            
            
               A dalis
            
            
               Panaikinama direktyva ir jos vėlesnių pakeitimų sąrašas
               (nurodyta 13 straipsnyje)
            
            
                     
                        Tarybos direktyva 95/50/EB
                           (OL L 249, 1995 10 17, p. 35)
                     
                  
                  
                     
                  
               
                     
                        Europos Parlamento ir Tarybos direktyva 2001/26/EB
                           (OL L 168, 2001 6 23, p. 23)
                     
                  
                  
                     
                  
               
                     
                        Komisijos direktyva 2004/112/EB
                           (OL L 367, 2004 12 14, p. 23)
                     
                  
                  
                     
                  
               
                     
                        Europos Parlamento ir Tarybos direktyva 2008/54/EB
                           (OL L 162, 2008 6 21, p. 11)
                     
                  
                  
                     
                  
               
                     
                        Europos Parlamento ir Tarybos reglamentas (ES) 2019/1243
                           (OL L 198, 2019 7 25, p. 241)
                     
                  
                  
                     
                        tik IX priedo (1) punktas
                     
                  
               
               B dalis
            
            
               Perkėlimo į nacionalinę teisę terminai
                  (nurodyta 13 straipsnyje)
            
            
                     
                        Direktyva
                     
                  
                  
                     
                        Perkėlimo terminas
                     
                  
               
                     
                        95/50/EB
                     
                  
                  
                     
                        1997 m. sausio 1 d.
                     
                  
               
                     
                        2001/26/EB
                     
                  
                  
                     
                        2001 m. gruodžio 23 d.
                     
                  
               
                     
                        2004/112/EB
                     
                  
                  
                     
                        2005 m. gruodžio 14 d.
                     
                  
               
                     
                        2008/54/EB
                     
                  
                  
                     
                        –
                     
                  
               
               _____________
            
            
               V PRIEDAS
            
            
               Atitikties lentelė
            
            
                     
                        Direktyva 95/50/EB
                     
                  
                  
                     
                        Ši direktyva
                     
                  
               
                     
                        1 straipsnis
                     
                  
                  
                     
                        1 straipsnis
                     
                  
               
                     
                        2 straipsnio įžanginiai žodžiai
                     
                  
                  
                     
                        2 straipsnio įžanginiai žodžiai
                     
                  
               
                     
                        2 straipsnio pirma įtrauka
                     
                  
                  
                     
                        2 straipsnio a punktas
                     
                  
               
                     
                        2 straipsnio antra įtrauka
                     
                  
                  
                     
                        2 straipsnio b punktas
                     
                  
               
                     
                        2 straipsnio trečia įtrauka
                     
                  
                  
                     
                        2 straipsnio c punktas
                     
                  
               
                     
                        2 straipsnio ketvirta įtrauka
                     
                  
                  
                     
                        2 straipsnio d punktas
                     
                  
               
                     
                        2 straipsnio penkta įtrauka
                     
                  
                  
                     
                        2 straipsnio e punktas
                     
                  
               
                     
                        3 straipsnio 1 dalis
                     
                  
                  
                     
                        3 straipsnio pirma pastraipa
                     
                  
               
                     
                        3 straipsnio 2 dalis
                     
                  
                  
                     
                        3 straipsnio antra pastraipa
                     
                  
               
                     
                        4 straipsnio 1 dalies pirmas sakinys
                     
                  
                  
                     
                        4 straipsnio 1 dalies pirma pastraipa
                     
                  
               
                     
                        4 straipsnio 1 dalies antras sakinys
                     
                  
                  
                     
                        4 straipsnio 1 dalies antra pastraipa
                     
                  
               
                     
                        4 straipsnio 2-5 dalys
                     
                  
                  
                     
                        4 straipsnio 2-5 dalys
                     
                  
               
                     
                        5 straipsnis
                     
                  
                  
                     
                        5 straipsnis
                     
                  
               
                     
                        6 straipsnio 1 dalis
                     
                  
                  
                     
                        6 straipsnio 1 dalies pirma pastraipa
                     
                  
               
                     
                        6 straipsnio 2 dalies pirma pastraipa
                     
                  
                  
                     
                        6 straipsnio 1 dalies antra pastraipa
                     
                  
               
                     
                        6 straipsnio 2 dalies antra pastraipa
                     
                  
                  
                     
                        6 straipsnio 2 dalis
                     
                  
               
                     
                        7 straipsnis
                     
                  
                  
                     
                        7 straipsnis
                     
                  
               
                     
                        8 straipsnio pirmas sakinys
                     
                  
                  
                     
                        8 straipsnio pirma pastraipa
                     
                  
               
                     
                        8 straipsnio antras sakinys
                     
                  
                  
                     
                        8 straipsnio antra pastraipa
                     
                  
               
                     
                        9 straipsnio 1 dalies įžanginiai žodžiai
                     
                  
                  
                     
                        9 straipsnio 1 dalies įžanginiai žodžiai
                     
                  
               
                     
                        9 straipsnio 1 dalies pirma įtrauka
                     
                  
                  
                     
                        9 straipsnio 1 dalies a punktas
                     
                  
               
                     
                        9 straipsnio 1 dalies antra įtrauka
                     
                  
                  
                     
                        9 straipsnio 1 dalies b punktas
                     
                  
               
                     
                        9 straipsnio 1 dalies trečia įtrauka
                     
                  
                  
                     
                        9 straipsnio 1 dalies c punktas
                     
                  
               
                     
                        9 straipsnio 1 dalies ketvirta įtrauka
                     
                  
                  
                     
                        9 straipsnio 1 dalies d punktas
                     
                  
               
                     
                        9 straipsnio 1 dalies penkta įtrauka
                     
                  
                  
                     
                        9 straipsnio 1 dalies e punktas
                     
                  
               
                     
                        9 straipsnio 2 dalis
                     
                  
                  
                     
                        9 straipsnio 2 dalis
                     
                  
               
                     
                        9a straipsnis
                     
                  
                  
                     
                        10 straipsnis
                     
                  
               
                     
                        9aa straipsnis
                     
                  
                  
                     
                        11 straipsnis
                     
                  
               
                     
                        10 straipsnio 1 dalis
                     
                  
                  
                     
                        –
                     
                  
               
                     
                        10 straipsnio 2 dalis
                     
                  
                  
                     
                        12 straipsnis
                     
                  
               
                     
                        –
                     
                  
                  
                     
                        13 straipsnis
                     
                  
               
                     
                        11 straipsnis
                     
                  
                  
                     
                        14 straipsnis
                     
                  
               
                     
                        12 straipsnis
                     
                  
                  
                     
                        15 straipsnis
                     
                  
               
                     
                        I, II ir III priedai
                     
                  
                  
                     
                        I, II ir III priedai
                     
                  
               
                     
                        –
                     
                  
                  
                     
                        IV priedas
                     
                  
               
                     
                        –
                     
                  
                  
                     
                        V priedas
                     
                  
               
         
            
               _____________